**DISPOZIȚIE**

**privind constituirea Comisiei de predare - primire a bunurilor mobile care fac obiectul contractului de comodat încheiat cu Inspectoratul pentru Situații de Urgență ,,Avram Iancu” al Județului Cluj**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 26681 din 19.06.2025, elaborat de către Serviciul Juridic, Contencios Administrativ, Arhivă, prin care se motivează și fundamentează emiterea actului administrativ;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art.80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu dispozițiile:

* + art. 191 alin. (1) f), art.297, art. 299 lit. c), art. 322 alin. (2), art. 349 – 353, 354, art. 355, art. 362, art.437 alin.(1) și alin. (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,
	+ art. 553 alin. (1) și (4), ale art. 862 alin. (1), ale art. 866 – 875 din Legea nr. 287/2009 privind Codul civil, republicată, cu modificările şi completările ulterioare;

În temeiul drepturilor conferite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**d i s p u n e:**

**Art. 1. (1)** Se constituie Comisia de predare - primire a bunurilor mobile care fac parte din domeniul public și privat al Județului Cluj în următoarea componenţă:

1. Preşedinte: doamna Truță Marinela – consilier- Serviciul Administrare Patrimoniu;
2. Membru: doamna Rus Anca Emilia – consilier- Serviciul Administrare Patrimoniu;
3. Membru: domnul Cîmpean Daniel - consilier juridic- Serviciul Juridic, Contencios Administrativ, Arhivă.

**(2)** Se desemnează în calitate de membri de rezervă ai Comisiei de predare – primire constituite conform alineatului (1) următoarele persoane:

1. Președinte: doamna Avram Emanuela – consilier - Serviciul Administrare Patrimoniu;
2. Membru: doamna Bodi Dana – consilier - Serviciul Financiar Contabil;
3. Membru: doamna Todoran Gabriela – consilier - Serviciul Juridic, Contencios Administrativ, Arhivă.

**Art. 2. (1)** Comisia va avea ca atribuții predarea-primirea bunurilor mobile care fac parte din domeniul public sau privat al Județului Cluj, cu toate documentele aferente acestora și încheierea unui proces verbal în care se va consemna descrierea detaliată a stării bunurilor la momentul predării, precum și orice alte detalii relevante.

**(2)** Un exemplar al procesului verbal de predare - primire va fi înaintat de către președintele comisiei, Direcției Generale Buget-Finanțe Resurse Umane.

**Art. 3** Pentru punerea în aplicare a prezentei dispoziții se desemnează persoanele nominalizate la articolul 1.

**Art. 4** Prezenta dispoziţie se comunică, prin poștă electronică, persoanelor prevăzute la art. 1, Direcției Juridice, Direcției Generale Buget- Finanațe, Resurse Umane, precum şi Prefectului Judeţului Cluj.

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

 Alin TișeSimona Gaci

**Nr. 278 din 26 iunie 2025**